12. ฐานะการเงินและผลการดำเนินงาน

(1) งบการเงิน : สรุปฐานะการเงินและผลการดำเนินงาน 3 ปีที่ผ่านมา

(ก) สรุปรายงานการสอบบัญชี

-   ปี 2542

  นายโสภณ เพิ่มศิริวัลลภ ผู้สอบบัญชีรับอนุญาตเลขทะเบียน 3182 บริษัท สำนักงานเอินส์ท แอนด์
  ยัง จำกัด ได้เสนอความเห็นในรายงานการสอบบัญชีสำหรับปี 2542 แบบไม่แสดงความเห็น
  ซึ่งสามารถสรุปสาระสำคัญได้ ดังนี้

  “ เนื่องจากความไม่แน่นอนของเหตุการณ์เกี่ยวกับการดำเนินงานต่อเนื่องของกิจการ
  ความเพียงพอของค่าเผื่อหนี้สงสัยจะสูญ
  การที่บริษัทฯไม่สามารถแยกรายละเอียดเกี่ยวกับเงินลงทุนในกิจการที่เกี่ยวข้องตามวิธีส่วนได้เสียเป็นรายบริษัทได้
  การไม่พิจารณาการด้อยค่าของเงินลงทุนทั่วไป
  และการไม่สามารถเข้าร่วมตรวจนับสินค้าคงเหลือยกมาต้นปี
  ผู้สอบบัญชีจึงไม่สามารถแสดงความเห็นต่องบการเงินสำหรับปีสิ้นสุดวันที่ 31 ธันวาคม 2542 ”

-   ปี 2543

  นายโสภณ เพิ่มศิริวัลลภ ผู้สอบบัญชีรับอนุญาตเลขทะเบียน 3182 บริษัท สำนักงานเอินส์ท แอนด์
  ยัง จำกัด ได้เสนอความเห็นในรายงานการสอบบัญชีสำหรับปี 2543 แบบไม่มีเงื่อนไขว่า

  “ ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2543
  ผลการดำเนินงาน
  การเปลี่ยนแปลงในส่วนของผู้ถือหุ้นและกระแสเงินสดสำหรับปีสิ้นสุดวันเดียวกันของบริษัท
  เอสวีโอเอ จำกัด (มหาชน) และบริษัทย่อยและเฉพาะของบริษัท เอสวีโอเอ จำกัด (มหาชน)
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป ”

-   ปี 2544

  นายโสภณ เพิ่มศิริวัลลภ ผู้สอบบัญชีรับอนุญาตเลขทะเบียน 3182 บริษัท สำนักงานเอินส์ท แอนด์
  ยัง จำกัด ได้เสนอความเห็นในรายงานการสอบบัญชีสำหรับปี 2544 แบบไม่มีเงื่อนไขว่า

  “ ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2544
  ผลการดำเนินงาน
  การเปลี่ยนแปลงในส่วนของผู้ถือหุ้นและกระแสเงินสดสำหรับปีสิ้นสุดวันเดียวกันของบริษัท
  เอสวีโอเอ จำกัด (มหาชน) และบริษัทย่อยและเฉพาะของบริษัท เอสวีโอเอ จำกัด (มหาชน)
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป ”

(ข) ตารางสรุปงบการเงินรวม

งบการเงินรวมนี้ได้จัดทำขึ้นโดยรวมงบการเงินของบริษัท เอสวีโอเอ จำกัด (มหาชน)
(ต่อไปนี้เรียกว่า “บริษัทฯ”) และบริษัทย่อยซึ่งประกอบกิจการในประเทศไทย (ซึ่งต่อไปนี้เรียกว่า
“บริษัทย่อย”) ดังต่อไปนี้ :-

  ----------------------------- ----------------------- ----------------- -------
                                                        อัตราร้อยละของการ   

  บริษัทย่อย                       ประเภทธุรกิจ              ถือหุ้นโดยบริษัทฯ      

                                                        2544              2543

  บริษัท ไอที ซิตี้ จำกัด              ขายอุปกรณ์คอมพิวเตอร์       54                54

  บริษัท เอส วี โอเอ แพลนเนอร์ จำกัด ผู้บริหารแผนฟื้นฟูกิจการ       100               100
  ----------------------------- ----------------------- ----------------- -------

  เมื่อวันที่ 29 มิถุนายน 2544 บริษัท เอส วี โอเอ แพลนเนอร์
  จำกัดได้จดทะเบียนแจ้งเลิกกิจการกับกระทรวงพาณิชย์ ตามมติที่ประชุมผู้ถือหุ้น
  ดังนั้นบริษัทฯจึงไม่ได้รวมงบดุล ณ วันที่ 31 ธันวาคม 2544 ของบริษัทดังกล่าวในงบดุลรวม ณ
  วันที่ 31 ธันวาคม 2544 แต่ได้รวมผลการดำเนินงานของบริษัท ดังกล่าวตั้งแต่วันที่ 1 มกราคม
  2544 จนถึงวันที่จดทะเบียนเลิกกิจการในงบการเงินรวมสำหรับปีสิ้นสุด วันที่ 31 ธันวาคม 2544

  งบการเงินรวมปี 2543 ที่นำมาแสดงเปรียบเทียบไม่ได้ปรับย้อนหลัง เนื่องจากบริษัทย่อยที่เลิก
  กิจการไม่มีสินทรัพย์ หนี้สิน รายได้และกำไรขาดทุนที่เป็นสาระสำคัญต่องบการเงินรวม

  อัตราส่วนร้อยละของสินทรัพย์รวมและรายได้รวมซึ่งรวมอยู่ในงบการเงินรวม

  อัตราส่วนร้อยละของสินทรัพย์รวมและรายได้รวมของบริษัทย่อยสำหรับปีสิ้นสุดวันที่ 31 ธันวาคม
  2544 และ 2543 ในงบการเงินรวมสรุปได้ดังนี้ :-

+---+-------------------------------+------+-------+-------+--------+---+
|   |                               | สินทร |       | ราย   |        |   |
|   |                               | ัพย์รว |       | ได้รวม |        |   |
|   |                               | มของ |       | ของบร |        |   |
|   |                               |      |       | ิษัทย่อย |        |   |
+---+-------------------------------+------+-------+-------+--------+---+
|   |                               | บริษัท |       | คิดเป  |        |   |
|   |                               | ย่อยค |       | ็นอัตรา |        |   |
|   |                               | ิดเป็น |       | ร้อยละ |        |   |
|   |                               | อัตรา |       |       |        |   |
+---+-------------------------------+------+-------+-------+--------+---+
|   |                               | ร้อ   |       | ใ     |        |   |
|   |                               | ยละใ |       | นงบกำ |        |   |
|   |                               | นงบด |       | ไรขาด |        |   |
|   |                               | ุลรวม |       | ทุนรวม |        |   |
+---+-------------------------------+------+-------+-------+--------+---+
|   | บริษัทย่อย                       | 2544 | 2543  | 2544  | 2543   |   |
+---+-------------------------------+------+-------+-------+--------+---+
| 1 | บริษัท ไอที ซิตี้ จำกัด              | 26   | 30    | 36    | 35     |   |
| . |                               |      |       |       |        |   |
+---+-------------------------------+------+-------+-------+--------+---+
| 2 | บริษัท เอส วี โอเอ แพลนเนอร์ จำกัด | -    | 4     | -     | -      |   |
| . |                               |      |       |       |        |   |
+---+-------------------------------+------+-------+-------+--------+---+

  ฐานะการเงินและผลการดำเนินงานตั้งแต่ปี 2542 ถึงปี 2544 ของบริษัท เอสวีโอเอ จำกัด
  (มหาชน) และบริษัทย่อยสรุปได้ ดังนี้

  (หน่วย : ล้านบาท)

[]

  (ค) อัตราส่วนทางการเงินที่สำคัญ

  อัตราส่วนทางการเงินที่สำคัญของบริษัท เอสวีโอเอ จำกัด(มหาชน) และบริษัทย่อย ได้แก่

  1.อัตราส่วนสภาพคล่อง (Liquidity Ratio)

  []

  2. อัตราส่วนแสดงความสามารถในการหากำไร(PROFITABILITY RATIO)

[]

  3. อัตราส่วนแสดงประสิทธิภาพในการดำเนินงาน (EFFICIENCY RATIO)

[]

  4. อัตราส่วนวิเคราะห์นโยบายทางการเงิน (FINANCIAL POLICY RATIO)

[]

(2) คำอธิบายและการวิเคราะห์ฐานะทางการเงินและผลการดำเนินงาน

  (ก) ผลการปฏิบัติตามแผนการดำเนินธุรกิจ

  - ไม่มี –

  (ข) ผลการดำเนินงาน

  ภาพรวมของการดำเนินงานที่ผ่านมา

  (หน่วย : ล้านบาท)

[]

ผลการดำเนินงานสำหรับปี 2544 สิ้นสุดวันที่ 31 ธันวาคม 2544 SVOA
และบริษัทย่อยมีกำไรสุทธิก่อนรายการพิเศษ รวม 31.4 ล้านบาท ลดลงจากปีก่อน 5,423.3
ล้านบาทหรือคิดเป็นร้อยละ 99.4 เนื่องมาจาก

วิเคราะห์โครงสร้างรายได้

[]

SVOA และบริษัทย่อยมีรายได้รวมทั้งสิ้น 3,883.9 ล้านบาท เพิ่มขึ้น 1,053.2
ล้านบาทหรือคิดเป็นร้อยละ 37.2 จากปีก่อน เนื่องจาก

-   รายได้จากการขายสินค้าและบริการเพิ่มขึ้น 1,378.1 ล้านบาทหรือคิดเป็นร้อยละ 56.0
    เป็นผลมาจากการที่ทุกสายธุรกิจสามารถเพิ่มยอดขายสินค้าและบริการของตนเองเพิ่มขึ้นโดยมีสาเหตุสำคัญจาก

1.  สินค้าเครื่องคอมพิวเตอร์ส่วนบุคคลภายใต้ชื่อของบริษัทฯ เองคือ “SVOA”
    ซึ่งนำเสนอสู่ตลาดในปี 2543
    เป็นปีแรกก็ได้รับความสำเร็จอย่างสูงโดยสามารถเจาะตลาดคอมพิวเตอร์ Brand Name
    และมีคุณภาพสูงด้วยราคาที่ต่ำกว่าและบริการหลังการขายที่ครบวงจรกว่าจึงสามารถครองส่วนแบ่งตลาด
    1 ใน 3 ของเครื่องคอมพิวเตอร์ส่วนบุคคลที่ผลิตโดยบริษัทคนไทยในประเทศ (Local
    Brand) .

2.  ภาครัฐยังคงใช้จ่ายในการจัดหาจัดซื้อเครื่องคอมพิวเตอร์และอุปกรณ์ไอทีเป็นจำนวนมาก
    ซึ่งทำให้เพิ่มช่องทางการตลาดแก่ SVOA

3.  ภาคเอกชนโดยเฉพาะสถาบันการเงินและบริษัทขนาดใหญ่ยังคงนโยบายและให้ความสำคัญในการเพิ่มประสิทธิภาพในการทำงานโดยใช้ระบบคอมพิวเตอร์ซึ่งรวมถึงเครื่องคอมพิวเตอร์และอุปกรณ์ต่อพ่วงตลอดจนโปรแกรมคอมพิวเตอร์ต่างๆ
    นอกจากนี้แนวโน้มของภาคเอกชนต่างๆ
    มีการเปลี่ยนแปลงจากเดิมซึ่งลงทุนในระบบงานคอมพิวเตอร์เองเป็นการให้บริษัทผู้ชำนาญการ
    เช่น SVOA เป็นผู้ดำเนินการแทน (Outsourcing)
    จึงเป็นการเพิ่มช่องทางการสร้างรายได้ในระยะยาวให้ SVOA อีกทางหนึ่ง

4.  ความสำเร็จจากการที่ SVOA สามารถเพิ่มทุนในปี 2544 เป็นจำนวนเงิน 240
    ล้านบาทจากพันธมิตรธุรกิจ คือ บริษัท บริษัท แอพซิลอน เวนเจอร์ส พีทีอี จำกัด
    (เป็นบริษัทลูกซึ่งถือหุ้นโดย บริษัท แค็ปเพล เทเลคอมมิวนิเคชั่นส์ แอนด์ ทรานส์ปอเตชั่น
    จำกัด ร้อยละ 100) ทำให้ SVOA
    สามารถสร้างความเชื่อมั่นที่จะกลับมาในธุรกิจคอมพิวเตอร์อย่างจริงจังอีกครั้งหนึ่งให้แก่ทั้งคู่ค้า
    ลูกค้า พนักงาน ตลอดจนสถาบันการเงินต่างๆ
    ทำให้บริษัทมีศักยภาพที่จะสามารถแข่งขันในตลาดได้อย่างเต็มที่
    และสามารถครองส่วนแบ่งการตลาดกลับคืนจากการที่เคยสูญเสียไปในอดีต

-   รายได้จากการฟื้นฟูกิจการ – โอนทรัพย์สินชำระหนี้ ลดลงจำนวนเงิน 295.2
    ล้านจากการสิ้นสุดขบวนการฟื้นฟูกิจการโดยเมื่อวันที่ 14 พฤศจิกายน 2543
    ศาลล้มละลายกลางมีคำสั่งให้ยกเลิกการฟื้นฟูกิจการอันเนื่องมาจากสามารถปฏิบัติตามแผนเป็นผลสำเร็จ

-   รายได้อื่นๆ ลดลง 29.7 ล้านบาทหรือคิดเป็นร้อยละ 40.6
    เป็นผลมาจากส่วนใหญ่เป็นรายได้อื่นๆ ที่เกิดจากการสนับสนุนการส่งเสริมการขายในรูปต่างๆ
    เช่น เงินช่วยเหลือค่าโฆษณาจากเจ้าของผลิตภัณฑ์
    โดยที่รายได้ประเภทนี้เกิดขึ้นเป็นปกติของธุรกิจประเภทนี้
    แต่จำนวนเงินที่เกิดขึ้นมีความไม่แน่นอนขึ้นอยู่กับปัจจัยประกอบอื่นๆ เช่น
    ยอดขายของผลิตภัณฑ์นั้น
    งบโฆษณาและส่งเสริมการขายที่จัดสรรจากเจ้าของผลิตภัณฑ์เองและกิจกรรมการส่งเสริมการขายที่
    SVOA ได้ดำเนินการไปตรงกับวัตถุประสงค์ที่ต้องการของเจ้าของผลิตภัณฑ์หรือไม่เป็นต้น

วิเคราะห์โครงสร้างรายจ่าย

[]

SVOA และบริษัทย่อยมีรายจ่ายรวมทั้งสิ้น 3,828.4 ล้านบาท เพิ่มขึ้น 997.7 ล้านบาท
หรือคิดเป็นร้อยละ 35.2 จากปีก่อน เนื่องจากต้นทุนจากการขายสินค้าและบริการเพิ่มขึ้น 1,250.9
ล้านบาทหรือคิดเป็นร้อยละ 59.4
ซึ่งเป็นผลโดยตรงจากการเพิ่มขึ้นของรายได้จากการขายสินค้าและบริการ
อย่างไรก็ตามจะเห็นได้ว่ามีสัดส่วนการเพิ่มขึ้นที่สูงขึ้นเพิ่มมากกว่าการเพิ่มของรายได้จากการขายสินค้าและบริการซึ่งมีการเพิ่มขึ้นเพียงร้อยละ
56.0 เพราะรายได้ที่สูงเป็นจำนวนเม็ดเงินมาจากสายธุรกิจช่องทางจำหน่าย (ITDSBU) และไอที
ซูเปอร์สโตร์ (IT CITY)
ซึ่งกลุ่มธุรกิจทั้งสองจะมีอัตรากำไรขั้นต้นต่ำกว่ากลุ่มธุรกิจที่ปรึกษาและวางระบบคอมพิวเตอร์
(SISBU) และกลุ่มธุรกิจโครงการไอที (ITPSBU)

วิเคราะห์โครงสร้างกำไร

ในปี 2544 นับเป็นปีแรกภายหลัง SVOA
ประสบวิกฤตอันเป็นผลให้ต้องเข้าสู่ขบวนการฟื้นฟูภายใต้ศาลล้มละลายกลางนั้น SVOA
สามารถแสดงผลกำไรสุทธิจากการประกอบธุรกิจปกติ (Normal Business) เป็นจำนวนเงินรวม
31.4 ล้านบาท ซึ่งเป็นผลจากการทำกำไรเฉพาะในไตรมาสที่สามและที่สี่เท่านั้น
เนื่องจากในครึ่งปีแรกถึงแม้ว่า SVOA จะสิ้นสุดขบวนการฟื้นฟูกิจการแล้วก็ตาม
แต่ศักยภาพการแข่งขันยังไม่สามารถแข่งขันได้อย่างเต็มที่อันเนื่องมาจากข้อจำกัดทางด้านเงินทุนเป็นประการสำคัญ
โดยที่ธนาคารและสถาบันการเงินส่วนใหญ่นั้นยังคงไม่ให้การสนันสนุน จึงทำให้ SVOA
ต้องเลือกดำเนินการระดมทุนผ่านการเพิ่มทุนจากพันธมิตรร่วมทุนเป็นจำนวนเงิน 240
ล้านบาทในเดือนกรกฎาคม

(2) ผลการดำเนินงานที่ผ่านมาของแต่ละกลุ่มธุรกิจ

  รายได้จากการขายและบริการ

  ผลการดำเนินงานของแต่ละหน่วยธุรกิจเชิงยุทธ์ [Strategic Business Unit (SBU’s)]
  ของบริษัท เอสวีโอเอ จำกัด (มหาชน) และบริษัทย่อยสำหรับปีสิ้นสุดวันที่ 31 ธันวาคม 2544
  สามารถสรุปได้ ดังนี้

  (หน่วย : ล้านบาท)

+------------------------------+---------+-------+-----+-------+-------+
| สายผลิตภัณฑ์ / กลุ่มธุรกิจ          | ดำเนิน   | รายได้ | %   | กำไ   | %     |
|                              |         |       |     | รขั้นต้น |       |
|                              | การโดย  |       |     |       |       |
+------------------------------+---------+-------+-----+-------+-------+
| ช่องทางการจำหน่าย              | ITDSBU  | 1,407 | 36  | 156   | 11    |
+------------------------------+---------+-------+-----+-------+-------+
| ที่ปรึกษาและวางระบบคอมพิวเตอร์    | SISBU   | 642   | 16  | 154   | 24    |
+------------------------------+---------+-------+-----+-------+-------+
| โครงการไอที                   | ITPSBU  | 482   | 12  | 24    | 5     |
+------------------------------+---------+-------+-----+-------+-------+
| ไอที ซูเปอร์สโตร์                | IT CITY | 1,381 | 36  | 156   | 11    |
+------------------------------+---------+-------+-----+-------+-------+
| รวม                          |         | 3,912 | 100 | 490   | 13    |
+------------------------------+---------+-------+-----+-------+-------+
| หัก รายการระหว่างกัน            |         | -72   |     | -8    | 11    |
+------------------------------+---------+-------+-----+-------+-------+
| สุทธิ                          |         | 3,840 |     | 482   | 13    |
+------------------------------+---------+-------+-----+-------+-------+

-   กลุ่มธุรกิจช่องทางการจัดจำหน่าย (IT Distribution Strategic Business Unit :
    ITDSBU) เนื่องจากมีการแข่งขันสูงในธุรกิจการจัดจำหน่ายสินค้าประเภท IT
    จึงทำให้อัตราร้อยละของกำไรต่อรายได้จากการขายและบริการของกลุ่มธุรกิจนี้ค่อนข้างต่ำเมื่อเทียบกับกลุ่มธุรกิจอื่น
    การที่จะรักษาระดับอัตรากำไรเบื้องต้นจึงมีความจำเป็นที่ต้องพยายามผสานกำไรจากขายสินค้าในแต่ละผลิตภัณฑ์
    (Product Mixed)ให้อยู่ในระดับที่เหมาะสมกับเงินทุนที่จำเป้นต้องใช้ตลอดเวลา
    การที่ในปีนี้มีปริมาณยอดขายที่สูงขึ้นเมื่อเทียบกับปีก่อนเนื่องจาก
    บริษัทฯสามารถแย่งคืนส่วนแบ่งการตลาดกลับคืนมาจากคู่แข่งขันซึ่งบริษัทฯสูญเสียไปในช่วงบริษัทฯอ่อนแอประสบปัญหา

-   กลุ่มที่ปรึกษาและการวางระบบคอมพิวเตอร์ (System Integration Strategic
    Business Unit : SISBU)
    เนื่องจากกลุ่มธุรกิจนี้มีความเชี่ยวชาญในการให้คำปรึกษาและวางระบบคอมพิวเตอร์ให้หน่วยงานขนาดใหญ่
    รายได้ค่าบริการที่ได้รับกับต้นทุนค่าบริการที่ค่อนข้างต่ำ เนื่องจากงานหลักคือการให้คำปรึกษา
    โดยพนักงานภายในกลุ่มธุรกิจนี้
    จึงทำให้อัตราร้อยละของกำไรต่อรายได้จากการขายและบริการของกลุ่มธุรกิจนี้ค่อนข้างสูงเมื่อเทียบกับกลุ่มธุรกิจอื่น
    การที่ในปีนี้มีปริมาณยอดขายที่สูงขึ้นเมื่อเทียบกับปีก่อนเนื่องจาก
    ภาคเอกชนโดยเฉพาะสถาบันการเงินและธุรกิจเอกชนซึ่งเป็นลูกค้าหลักของกลุ่มธุรกิจนี้หันมาใช้ไอทีเป็นเครื่องมือในการบริหารองค์กรมากขึ้นรวมการการปรับปรุงประสิทธิภาพของคอมพิวเตอร์และอุปกรณ์ต่างๆ
    ตลอดจนการโอนงานออกไปให้บริษัทภายนอกดำเนินการแทน (Outsourcing)

-   กลุ่มธุรกิจโครงการไอที (IT Project Strategic Business Unit :
    ITPSBU)เนื่องจากกลุ่มธุรกิจนี้สามารถตอบสนองความต้องการของหน่วยงานราชการต่างๆ
    ซึ่งนอกจากการจัดหา สินค้ายังคลอบคลุมไปถึงการให้บริการต่างๆที่หน่วยงานนั้นต้องการ
    การที่ในปีนี้มีปริมาณยอดขายที่สูงขึ้นเมื่อเทียบกับปีก่อนเนื่องจาก เช่นเดียวกับภาคเอกชน
    ภาครัฐก็หันมาใช้ไอทีเป็นเครื่องมือในการบริหารองค์กรของรัฐมากขึ้นเช่นกัน
    ซึ่งในปีนี้บริษัทฯได้รับสัญญาจากหน่วยงานของรัฐโดยเฉพาะอย่างยิ่งหน่วยงานการศึกษาในการส่งมอบเครื่องคอมพิวเตอร์และอุปกรณ์ต่างๆ
    ซึ่งบริษัทฯได้ดำเนินการเรียบร้อยภายในปี 2544 เป็นมูลค่าสูงถึงราว 320 ล้านบาท

-   กลุ่มธุรกิจไอที ซุปเปอร์สโตร์ (IT CITY)
    เนื่องจากการขายเป็นการขายตรงให้แก่ผู้บริโภคสุดท้าย
    ดังนั้นในส่วนของกำไรขั้นต้นจึงอยู่ในเกณฑ์ที่ดี
    การที่ในปีนี้มีปริมาณยอดขายที่สูงขึ้นเมื่อเทียบกับปีก่อนเนื่องจากตลาดมีการขยายตัวในราวร้อยละ
    10 เมื่อเทียบกับปีก่อน
    อีกทั้งคอมพิวเตอร์ส่วนบุคคลมีระดับราคาที่ถูกลงและเป็นปัจจัยสำคัญอีกประเภทหนึ่งทั้งในระดับสำนักงานและครัวเรือน
    ประกอบการเติบโตของตลาดอินเตอร์เน็ต
    ล้วนเป็นแรงผลักดันให้มีการบริโภคคอมพิวเตอร์ส่วนบุคคลและอุปกรณ์ต่อพ่วงต่างๆมากขึ้น

  ผลการดำเนินการเปรียบเทียบกับประมาณการ (กรณีในปีที่ผ่านมาบริษัทแสดง
  ประมาณการในการยื่น Filing)

  - ไม่มี –

(3) ฐานะการเงิน

1.  สินทรัพย์

(1) ส่วนประกอบสินทรัพย์ที่สำคัญ

วิเคราะห์โครงสร้างสินทรัพย์

[]

  SVOA และบริษัทย่อยมีสินทรัพย์รวมทั้งสิ้น1,449.3 ล้านบาท เพิ่มขึ้น 527.2
  ล้านบาทหรือคิดเป็นร้อยละ 57.2 จากปีก่อนเนื่องจาก

-   สินทรัพย์หมุนเวียนเพิ่มขึ้น 466.0 ล้านบาทหรือคิดเป็นร้อยละ 71.3 เป็นผลโดยตรงจากการที่
    SVOA กลับมาประกอบธุรกิจปกติ (Normal Business) ภายหลังที่ก่อนหน้าในระหว่างปี
    2541-2543 ใช้เวลาไปกับการปรับโครงสร้างหนี้และฟื้นฟูกิจการ ซึ่งในระยะเวลาดังกล่าว
    SVOA สูญเสียสถานะผู้นำในธุรกิจคอมพิวเตอร์ไป
    ดังจะเห็นจากรายได้จากการขายสินค้าและบริการที่สูงขึ้นดังกล่าวก่อนหน้านี้
    เป็นผลทำให้ลูกหนี้การค้าและสินค้าคงเหลือเพิ่มขึ้นเพิ่มขึ้น 163.8 และ 160.5
    ล้านบาทตามลำดับ

-   สินทรัพย์ถาวรที่ใช้ในการดำเนินงานเพิ่มขึ้น 69.0 ล้านบาทหรือคิดเป็นร้อยละ 31.2
    เป็นผลจากการที่ลูกค้าเปลี่ยนพฤติกรรมจากการซื้อขาดสินค้ามาเป็นการเช่าสินค้าเพิ่มขึ้นโดยหันมาใช้บริการจากผู้ประกอบการที่มีความชำนาญแทนการพัฒนาด้วยตนเอง
    (Outsourcing) ซึ่งสินค้าที่เช่าจะครอบคลุมทั้งระบบรวมอุปกรณ์ฮาร์ดแวร์และซอฟต์แวร์
    ส่งผลให้ SVOA มีการลงทุนในสินทรัพย์ให้เช่าในปี 2544 เป็นจำนวนเงินรวมสูงถึง 65.6
    ล้านบาท

(2) คุณภาพของสินทรัพย์

(1) สินทรัพย์

  บริษัทฯได้มีการตั้งสำรองเผื่อการด้อยค่าของสินทรัพย์ ดังนี้

  (หน่วย : ล้านบาท)

  -------------------------------------- ---------------- ---------------
                                         2544             2543

  เงินลงทุนทั่วไป                            17               17

  สำรองเผื่อการด้อยค่าของเงินลงทุน             ( 5)             ( 2)

  เงินลงทุนทั่วไป – สุทธิ                      12               15

                                                          

  ที่ดิน และอาคาร (สุทธิค่าเสื่อมราคาสะสม)       327              258

  สำรองเผื่อการด้อยค่าของสินทรัพย์              (37)             (37)

  ที่ดิน และอาคาร – สุทธิ                     290              221
  -------------------------------------- ---------------- ---------------

  บริษัทฯได้ตั้งสำรองค่าเผื่อการด้อยค่าของเงินลงทุนทั่วไปเพิ่มขึ้นอีก 2.9 ล้านบาทในปี 2544
  เนื่องจากบริษัทฯดังกล่าวมีผลประกอบการไม่ดีเพิ่มขึ้น

  ในปี 2542
  บริษัทฯได้ตั้งสำรองค่าเผื่อการด้อยค่าของที่ดินและอาคารในส่วนของมูลค่าตามบัญชีที่ต่ำกว่าราคาประเมินจำนวน
  37 ล้านบาท ราคาประเมินดังกล่าวประเมินโดยผู้ประเมินอิสระจากภายนอก

  ดังนั้น
  บริษัทฯได้ตั้งสำรองค่าเผื่อการด้อยค่าของเงินลงทุนทั่วไปและสำรองค่าเผื่อการด้อยค่าที่ดินและอาคารอย่างเพียงพอแล้วที่จะแสดงมูลค่าของเงินลงทุนทั่วไปและมูลค่าที่ดินและอาคาร

(2) ลูกหนี้

  ยอดค้างชำระของลูกหนี้แยกตามอายุหนี้คงค้างเปรียบเทียบได้ ดังนี้

  (หน่วย : ล้านบาท)

  []

  บริษัทฯ
  มีนโยบายสำรองค่าเผื่อหนี้สงสัยจะสูญตั้งขึ้นโดยประมาณจากจำนวนหนี้ท่านเกิดจากการเรียกเก็บเงินลูกหนี้ไม่ได้
  ซึ่งอาศัยประสบการณ์ในการเรียกเก็บเงินในอดีตและตามสถานะปัจจุบันของลูกหนี้คงค้าง ณ
  วันที่ในงบดุล

  ในปี 2543
  บริษัทฯได้โอนลูกหนี้ที่คาดว่าจะเก็บหนี้ไม่ได้ให้แก่นิติบุคคลเฉพาะกิจตามแผนฟื้นฟูกิจการซึ่งศาลล้มละลายกลางได้มีคำสั่งเห็นชอบเมื่อวันที่
  29 ธันวาคม 2542
  ลูกหนี้ซึ่งคงเหลือไว้นั้นบริษัทฯคาดว่ามีแนวโน้มว่าจะเป็นคู่ค้าสำหรับกิจการที่จะดำเนินต่อไปของบริษัทฯ
  อย่างไรก็ตามบริษัทฯได้ตั้งค่าเผื่อหนี้สงสัยจะสูญเต็มจำนวนของหนี้ที่ค้างชำระนานมากกว่า 12
  เดือนขึ้นไป ซึ่งเพียงพอสำหรับหนี้ที่บริษัทฯคาดว่าจะเก็บหนี้ไม่ได้แล้ว

1.  สภาพคล่อง

(1) กระแสเงินสด

  กระแสเงินสดของบริษัทฯ เปรียบเทียบได้ ดังนี้

  (หน่วย : ล้านบาท)

+--------------------------------------+---------------+---------------+
|                                      | 2544          | 2543          |
+--------------------------------------+---------------+---------------+
| กระแสเงินสดสุทธิจากกิจกรรมดำเนินงาน       | -29.5         | -81.8         |
+--------------------------------------+---------------+---------------+
| กระแสเงินสดสุทธิจากกิจกรรมลงทุน           | -159.3        |   -17.7       |
+--------------------------------------+---------------+---------------+
| กระแสเงินสดสุทธิจากกิจกรรมจัดหาเงิน        | 273.8         | 21.5          |
+--------------------------------------+---------------+---------------+
| เงินสดและเงินฝากธนาคารสุทธิเพิ่มขึ้น(ลดลง)   | 85.1          | -78.0         |
+--------------------------------------+---------------+---------------+

  ในปี 2544 บริษัทฯแสดงกระแสเงินสดจากการดำเนินการที่เพิ่มขึ้น
  เนื่องจากบริษัทมีการออกหุ้นเพิ่มทุนจำนวน 240 ล้านบาท
  โดยมีวัตถุประสงค์เพื่อเป็นการทุนหมุนเวียนเพื่อใช้ในการประกอบธุรกิจโดยตรง
  โดยที่ในระยะสั้นที่ยังไม่สามารถใช้ได้หมด
  บริษัทฯจะนำไปลงทุนในตราสารหนี้ระยะสั้นที่ให้ผลตอบแทนดีโดยไม่มีความเสี่ยง

(2) อัตราส่วนสภาพคล่องที่สำคัญ

  []

  ในปี 2544 จะเห็นได้ว่าสภาพคล่องของบริษัทฯมีแนวโน้มที่ดีขึ้น โดยที่ส่วนหนึ่งบริษัทฯ
  ใช้นโยบายการชำระเงินสดเพื่อรับส่วนลดเงินสดจากเจ้าหนี้การค้า
  ซึ่งจะให้ผลตอบแทนที่สูงกว่าการถือเงินสดหรือการลงทุนในระยะสั้นอื่นๆในปัจจุบัน

1.  รายจ่ายลงทุน

  ในปี 2544 บริษัทฯใช้จ่ายลงทุนในสินทรัพย์ที่มีไว้ให้เช่าเป็นจำนวนเงินสูงถึง 65.6 ล้านบาท
  โดยที่สินทรัพย์ที่มีไว้ให้เช่าดังกล่าวเป็นเครื่องคอมพิวเตอร์และอุปกรณ์ขนาดใหญ่
  โดยที่บริษัทฯต้องลงทุนในสินทรัพย์ดังกล่าว
  เนื่องจากพฤติกรรมการบริโภคของลูกค้าได้เปลี่ยนจากการซื้อขาดเองมาเป็นการเช่าและการโอนงานด้านไอทีออกไปให้แก่ผู้ประกอบการ
  ซึ่งทำให้บริษัทฯต้องลงทุนเพื่อรองรับการเปลี่ยนแปลงดังกล่าว
  การลงทุนในสินทรัพย์ที่มีไว้ให้เช่าของบริษัทฯจะลงทุนเฉพาะเมื่อบริษัทได้งานนั้นแล้วเท่านั้น

  ในเวลาเดียวกัน บริษัทฯก็มักจะให้สถาบันทางการเงินต่างๆ
  ให้เข้ามาเป็นผู้สนับสนุนโดยตรงไม่ว่าจะเป็นการกู้ยืมในระยะยาวให้สอดคล้องเงื่อนเวลาเดียวกัน
  หรือการขายและเช่ากลับ เป็นต้น เพื่อลดการใช้เงินทุนหมุนเวียนโดยตรงของบริษัท
  ซึ่งมีวัตถุประสงค์หลักในการใช้จ่ายเพื่อซื้อสินค้ามาจำหน่ายและรองรับลูกหนี้ที่ขายเป็นเงินเชื่อ

  อัตราผลตอบแทนจากการลงทุนดังกล่าว บริษัทฯ ยึดแนวทางการแยกผล

  ตอบแทนจากการประกอบการและผลตอบแทนจากเงินลงทุนออกจากกัน
  โดยทุกสัญญาการให้บริการเช่าแก่ลูกค้าต้องมีอัตราผลตอบแทนเบื้องต้นเท่ากับการขายขาดโดยตรงให้แก่ลูกค้า
  ส่วนผลตอบแทนจากการลงทุนที่เหลือต้องพอเพียงกับภาระต้นทุนทางการเงินตลอดสัญญาเช่า

2.  แหล่งที่มาของเงินทุน

(1) ความเหมาะสมของโครงสร้างเงินทุน

  []

  ความสำเร็จของบริษัทฯในการฟื้นฟูกิจการในปี 2543 และการได้พันธมิตรร่วมทุนในปี 2544
  มีผลทำให้โครงสร้างเงินทุนของบริษัทฯดีและเหมาะสมขึ้นโดยจะเห็นได้จากทั้งอัตราส่วนหนี้สินรวมต่อสินทรัพย์รวม
  และอัตราส่วนหนี้สินรวมต่อส่วนของผู้ถือหุ้นมีค่าลดลงเป็นลำดับ

(2) การการเปลี่ยนแปลงส่วนของผู้ถือหุ้น

  วิเคราะห์โครงสร้างส่วนของผู้ถือหุ้น

  []

  ส่วนของผู้ถือหุ้นของ SVOA และบริษัทย่อยมีจำนวนรวมทั้งสิ้น 668.9 ล้านบาท เพิ่มขึ้น 280.9
  ล้านบาทหรือคิดเป็นร้อยละ 72.4 จากปีก่อน
  นอกจากการเพิ่มขึ้นในกำไรสะสมซึ่งเป็นผลโดยตรงจากการประกอบธุรกิจมีกำไรจากการดำเนิน

  งาน ในปี 2544 จำนวนเงินรวม 31.4 ล้านบาทแล้ว
  การเพิ่มขึ้นอีกส่วนหนึ่งเป็นผลมาจากการเพิ่มทุนในหุ้นบุริมสิทธิ์จำนวน 24
  ล้านหุ้นในราคาที่ตราไว้หุ้นละ 10 บาทเป็นจำนวนเงินรวม 240
  บาทพร้อมใบสำคัญแสดงสิทธิ์การซื้อหุ้นสามัญโดยไม่คิดมูลค่าจำนวน 16 ล้านหน่วยให้แก่บริษัท
  บริษัท แอพซิลอน เวนเจอร์ส พีทีอี จำกัด (เป็นบริษัทลูกซึ่งถือหุ้นโดย บริษัท แค็ปเพล
  เทเลคอมมิวนิเคชั่นส์ แอนด์ ทรานส์ปอเตชั่น จำกัด ร้อยละ 100) ในเดือนกรกฎาคม 2544

  ใบสำคัญแสดงสิทธิ์การซื้อหุ้นสามัญดังกล่าวมีอายุใช้สิทธิ์เป็นระยะเวลา 10 ปี
  โดยสามารถใช้สิทธิ์ซื้อหุ้นสามัญได้ 1 หุ้นต่อใบสำคัญแสดงสิทธิ์ฯ 1 หน่วยในราคาที่ตราไว้ 10
  บาทต่อหุ้น

(3) หนี้สิน

  วิเคราะห์โครงสร้างหนี้สิน

  ณ วันที่ 31 ธันวาคม 2544 บริษัทฯมีหนี้สิน ดังรายละเอียดต่อไปนี้

  []

  SVOA และบริษัทย่อยมีหนี้สินรวมทั้งสิ้น 780.4 ล้านบาท เพิ่มขึ้น 246.3 ล้านบาท
  หรือคิดเป็นร้อยละ 46.1 จากปีก่อนเนื่องจาก

-   หนี้สินหมุนเวียนเพิ่มขึ้น 317.6 ล้านบาทหรือคิดเป็นร้อยละ 73.1
    ซึ่งเป็นผลโดยตรงจากภาระหนี้ที่เกิดจากการขยายตัวของธุรกิจดังได้กล่าวมาก่อนหน้านี้
    โดยมีหนี้สินจากธนาคารและสถาบันการเงินเพิ่มขึ้น 33.8 ล้านบาท
    และหนี้สินจากการสั่งซื้อสินค้าและบริการเพิ่มขึ้น 274.3 ล้านบาท

-   หนี้สินจากการฟื้นฟูกิจการลดลง 71.3 ล้านบาท หรือคิดเป็นร้อยละ 71.6
    เนื่องจากแผนฟื้นฟูกิจการของ SVOA ซึ่งศาลล้มละลายกลางมีคำสั่งเห็นชอบเมื่อวันที่ 29
    ธันวาคม 2542 นั้นได้กำหนดให้ SVOA
    ชำระค่าสินค้าและบริการอันเกิดจากการสั่งซื้อสินค้าและบริการมาจำหน่ายโดยตรง (Trade
    Payable) แก่เจ้าหนี้การค้าภายในระยะเวลาไม่เกิน 2 ปี โดยไม่มีดอกเบี้ย
    ซึ่งภาระหนี้สินดังกล่าวจะถูกชำระหมดสิ้นในเดือนพฤษภาคม 2545

  บริษัทฯมีเงินกู้ยืมจากสถาบันการเงินแห่งหนึ่งเป็นตั๋วสัญญาใช้เงิน ประเภทเรียกคืนเมื่อทวงถาม
  โดยมีอัตราดอกเบี้ยระหว่างร้อยละ 4.6 – 5.9 ต่อปี จำนวน 55 ล้านบาท
  เงินกู้ยืมดังกล่าวค้ำประกันโดยจดจำนองที่ดินและอาคารเป็นหลักประกัน

  บริษัทฯ
  ได้เข้าทำสัญญาซื้อเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยนสำหรับภาระหนี้สินหนี้การค้าที่เป็นเงินตราต่างประเทศโดย

  ที่บริษัทฯมีสัญญาซื้อขายเงินตราต่างประเทศล่วงหน้าคงเหลือ ณ วันที่ 31 ธันวาคม 2544 จำนวน
  968,867 เหรียญสหรัฐอเมริกา โดยอัตราแลกเปลี่ยนตามสัญญาดังกล่าวอยู่ระหว่าง 44.06 ถึง
  44.17 บาทต่อเหรียญสหรัฐอเมริกา

(4) ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

  ปัจจัยและอิทธิพลหลักที่มีผลต่อการดำเนินงานหรือฐานะการเงินในอนาคตขึ้นอยู่กับความพอเพียงของแหล่งเงินทุนหมุนเวียนในการประกอบกิจการให้มีกำไร
  ด้วยลักษณะโครงสร้างธุรกิจของบริษัทที่รายได้ส่วนใหญ่และฐานธุรกิจเกิดจาก
  ธุรกิจช่องทางจำหน่าย

  (IT Distribution)
  ซึ่งเป็นธุรกิจที่ใช้เงินทุนหมุนเวียนสูงในรูปของลูกหนี้การค้าและสินค้าคงคลังโดยมีผลตอบแทนขั้นต้น
  (Margin) ในอัตราต่ำอันเนื่องมาจากลักษณะการแข่งขันทางธุรกิจ
  การทำกำไรขึ้นอยู่กับขนาดของธุรกิจที่ใหญ่เพียงพอที่จะรองรับ
  อุปสรรคสำคัญในการจัดหาแหล่งเงินทุนหมุนเวียนของบริษัทยังคงเกิดจากภาพลักษณ์ของบริษัท
  ที่เพิ่งหลุดพ้นจากการฟื้นฟูภายใต้กระบวนการของศาลล้มละลายกลาง
  ทำให้ทั้งเจ้าหนี้การค้าและเจ้าหนี้สถาบันการเงินยังไม่สามารถให้การสนับสนุนได้อย่างเต็มกำลัง